Det var mors dag i Mexico, og min mor var vild med min plan.
Nej, alt for meget.
Jeg var vild med den. Hun var lunken.
Det er min dag. Jeg vil være hjemme og lave mad til min familie.
Der er mors dags-brunch på Las Colinas. Ved du, hvor svært det er at få et bord?
Altså for folk, som ikke er assisterende driftsleder. Som jeg er.
Máximo, hvis din mor vil blive hjemme, skal vi ikke modsige hende.
- Tak. - Hvornår skal jeg bede min mor komme?
Kommer doña Rosita? Igen?
Min mor kunne godt lide doña Rosita,
men siden brylluppet havde hun været hos dem konstant.
Hvis det er så vigtigt for dig, skat,
så tager vi til den brunch. Kun os fire.
Ja.
Hej. I burde låse døren. Enhver galning kan vade lige ind.
Fed sofa.
Máximo, hvem er den skaldede gringo?
Nå, for fanden, er du midt i en historie?
Det er han jo altid.
Undskyld, jeg kunne ikke vente længere. Går det fremad med Paloma?
Vi skal i hvert fald have mojarra frita.
Synd. Jeg håbede, hun lavede mad til dig.
Det er mad. Det er helstegt fisk, som er perfekt krydret.
Én bid, så føler jeg mig som hjemme igen.
Jeg kan bede hende dække til én til?
Nej. Jeg har en regel om ikke at spise noget, der ser mig i øjnene.
Og der ligger en Burger King lige herhenne, så...
Så længe du tager min kultur til dig.
Hvor kom jeg fra?
Nå ja.
Jeg fortalte om den vigtigste mexicanske mærkedag bortset fra...
Nej, faktisk...
Undskyld, Jesus. Mors dag var nummer et. Og jeg var...
Meget glad! Det bliver sjovt.
Og vi sidder ikke med udsyn til de nygifte i spabadet.
Boblerne skjuler ikke alt.
Máximo, skal jeg tage slips på? Jeg har to. Det brune og det andet brune.
Nej, vent. Har jeg kun ét slips?
Åh nej. Hvad er der i vejen, Sara?
Er du syg, min skat?
Sara var ikke syg. Kun smittet af The Go-Go's.
The Go-Go's var et legendarisk kvindepunkband.
Din mor var besat af dem.
Den dag signerede de plader i Acapulco, og det kunne hun ikke gå glip af.
Så hun måtte spille syg på mors dag.
Jeg fryser. Men jeg har det også varmt.
Heldigvis for Sara så min mor ikke hendes dårlige skuespil.
Du bliver hjemme. Sæt dig, min skat.
- Bare rolig. Jeg bliver hos dig. - Det kan du ikke!
Hvad?
Du kan da ikke gå glip af din store brunch.
Så ville jeg få det endnu værre.
Hvis det altså er muligt.
Bare rolig. Jeg har den perfekte afløser.
Mor, vil du med til brunch?
Nej, det er ikke morgenmad. Nej, heller ikke frokost.
Stol på mig. Du vil kunne lide det.
Hun sagde ja.
Hvad smiler du over?
Ingenting. Alting. Jeg føler mig bare heldig.
Hvad er chancen for at arbejde med min drømmepige hver dag?
Én ud af en million.
Máximo, er det ikke fantastisk?
Vi kan begge to gå på arbejde hver dag med vores drømmepige.
Okay, to ud af en million.
Julia, tjek lige dine kjoler i gaveboden.
Åh nej, står de bag solcremen igen?
Pillerne mod diarré. Men det er det travleste sted i butikken.
Jeg skal videre. Don Pablo har fri,
så jeg har dobbelt så meget arbejde før min mors brunch.
I øvrigt, Memo, er du klar til første mors dag som poolchef?
Det er jeg. Jeg har store planer for mødrene ved poolen.
Jeg er så god til mødre. Min mor siger, jeg er den største mors dreng.
GLÆDELIG MORS DAG
Ay, Memo, du aner ikke, hvad der venter.
Den dag, du står overfor, er som intet, du har prøvet før.
- Det er da bare mors dag. - Var det blot så enkelt.
Ser du, mors dag i Mexico og mors dag i USA er ikke samme dag,
men i år... ligger de i samme weekend.
Det sker kun de sjældne år, hvor Gud vender os ryggen.
- Glædelig mors dag! - Nu er de dit problem.
- Glædelig mors dag... - Mor jer godt.
Okay.
Så slemt er det vel ikke?
Handler mors dag ikke bare om blomster og chokolade
- og tid med familien? - Ikke for amerikanske mødre på ferie.
De vil bare af med børnene, så de får tid til sig selv.
Nå, tid til massage eller pedicure?
- Ikke rigtig. - Bartender!
Jeg skal have et shot for hvert barn plus fem shots mere.
Det er mors dag!
- Skænk op. - Skynd dig.
Jeg skynder mig.
Stormen, hun begynder nu.
Brunch var klokken 12, så jeg havde fem minutter
til at klare en times møde.
Næste uges plan er klar. VIP-gæsterne er blevet behandlet.
- Og så virker spabadet igen. - Godt. Hvad var problemet?
Et par badebukser sad fast, mens gæsten havde dem på.
- Puha. Var han så... - Helt nøgen? Ja.
Men han var så behåret, at ingen så noget.
Ikke mit næste spørgsmål, men tak.
Du har klaret alting. Meget imponerende.
Hvad kan jeg sige? Det er en fornøjelse at assistere dig.
- Så hvis der ikke er andet... - Det er der faktisk.
Jeg vil gerne høre din mening om noget. Har du tid til et frokostmøde i dag?
I dag? Dig og mig?
- Ved to-tretiden? - Nej, amerikansk frokost, normal tid. Nu.
Kun hvis du kan.
Det lyder som et ja. Hyggeligt.
Undskyld, mor. Jeg havde sådan glædet mig.
Bare rolig, min skat. Jeg forstår. Det er jo dit arbejde.
Tak.
Forbered jer på et fantastisk måltid. Jeg bad kokken om at give den hele armen.
Hele armen? Det var meget arm.
- Jeg er tilbage før krabbekløerne. - Ja, min skat.
Du godeste. Se lige de priser.
Hvem har brug for alt det?
På mors dag har man kun brug for at være sammen med sine børn.
Er det deres skaldyrstårn? Jeg troede, det var større.
Det var umuligt. Skaldyrstårnet på Las Colinas var legendarisk.
Der var rejer, muslinger, østers, krabber.
Ved du hvad? Jeg ser lige til maden.
- Du kigger ikke i mine kort. - Mig?
Ja, du har ret.
Hvordan går det her?
- Har du brug for hjælp? - Det går fint. Og nej.
- Hvad? Er der noget galt? - Nej nej. Alt er godt.
- Er du sikker på, der er lime nok i? - Helt sikker.
Nå. Okay.
For en god mojarra frita har den der intense limesmag, du ved...
Arbejder du stadig for den organisation, der redder truede papegøjer?
- Det var aber. - Aber! Selvfølgelig, aber.
- Men I reddede dem da. - De døde.
- Jeg går ind til Hugo. - God idé.
For pokker da.
Sikke en sofistikeret måde at sidde på.
Nej, jeg får bare krampe i benene efter fem timer i receptionen.
Åh, Julia!
Ms. Davies. Øjeblik, lad mig lige komme op at stå.
Du skal hjælpe mig.
Vi har jo et tomt butikslokale, siden vores hjerteløse medejer,
Alejandro Vera, tvang os til at lukke vores elskede Johnny Scoops iskiosk.
Jeg savner Johnny Scoops.
Det gør vi alle. Hvilken stil!
Jeg har bedt de ansatte komme med nye idéer til lokalet.
Vil du høre dem og vælge de tre bedste?
Ja! Det smigrer mig, at du tænker på mig til den slags.
Normalt spørger jeg don Pablo.
Men han har fri, så jeg tænkte på Chad, og så tænkte jeg på Máximo.
Men vi skal spise frokost sammen, og så sad du her, og så tænkte jeg på dig.
Tak. Det er jeg glad for.
Wow, sikke et fint sted. Heldigt, du havde en ekstra jakke i limousinen.
Den klæder dig.
Nå, ms. Davies, hvad var det, du ville høre min mening om?
- Jeg er klar til at mene noget. - Det når vi nok.
Chad elsker det her sted. Vi har fast reservation hvert år.
Den skulle ikke gå til spilde.
Den behøver jeg vist ikke.
- Heller ikke farvekridt. - Nej, han er en stor dreng.
Men kraven generer mig.
Hvor er du flot.
Da jeg sad på Chads plads med Chads mor på mors dag,
forstod jeg, at Diane måske ikke så mig som den nye don Pablo, men som den nye...
...Chad?
Vi begynder med blæksprutte. Herligt.
Jeg fortrød at have forladt min mor, men Sara var ikke i tvivl om sit valg.
Hun var klar til at stå i kø ved pladebutikken hele dagen.
Hun havde mors suppe med, hvis hun blev sulten.
Det eneste, hun ikke havde, var...
En kuglepen.
- Åh nej. - Jeg har en.
- Jeg har en ekstra. - Tak.
Kan du også lide The Go-Go's?
Udstråler jeg da ikke punkrock?
Det er nok, fordi tøjet dækker alle mine tatoveringer.
Jeg har da også en tatovering. Med form som et modermærke på albuen.
- Nå ja. Det ligner lidt Joey Ramone. - Lidt.
Se lige de mennesker. Hvem har brug for al den luksus?
Hele det her sted er et tåbeligt spild af penge.
- Giv mig en lime. - Ja, mor.
Jeg synes nu ikke, det virker så "tåbeligt".
Hvad mener du? Var det ikke dig, der kaldte Las Colinas "syndens hule"?
Jo, måske. Men nu arbejder min søn her.
Hvem vil have en mimosa? Mødrene ved poolen fik åbnet baren.
Det her sted ødelægger ham.
Ingen god søn ville forlade sin mor på selveste mors dag!
Ja, undskyld, men jeg kan ikke bare holde mund.
Selvfølgelig ikke. Du propper jo krabbekløer i den.
Hvordan kan du tale sådan til mig på min store dag?
Nå, er det din store dag? Du skulle slet ikke have været inviteret.
- Åh gud. - Hvad?
Jeg vil ikke sidde her og lade mig fornærme.
Esteban, kør mig hjem!
Nej, nej, nej. Min hustru... Men min mor.
Min kone, som også er mor. Min mor er sur på min kone.
Kør bare. Den bedste gave, du kan give mig, er at køre hende hjem.
- Tak. Jeg elsker dig. - I lige måde.
Kom, mor.
Tag hummeren med.
Om forladelse.
Héctor, hjælp. Kvinderne drukner hinanden.
Ja? En mor har lige tabt sin nøgle i mine bukser.
Det er vigtigt, du forstår,
at når gæsterne har fået grimme hænder af at luge og beskære træer
og skovle grus, så kommer de herind og køber nye handsker.
Jeg ved ikke rigtig.
En butik, der kun sælger handsker, er måske lidt for specifik.
Kunne du så ikke købe nogle nye handsker til mig?
Alle vores frugt-smoothies får sjove navne som Razzamatazz eller Mango-a-Go-Go.
Og hvis man er syg, kan man få ekstra vitaminer
eller en drik af senegræs, som indeholder mange næringsstoffer.
Jeg ved ikke. Jeg tror ikke, nogen vil betale fem dollar for at drikke græs.
Det kommer du til at fortryde.
Det er altså en ny iskiosk?
Præcis. Kold som en is...
Vaffel!
Bare én bid. Hvordan ved du, du ikke kan lide det?
Jeg kan ikke lide spinat. Jeg tror ikke, varm fløde hjælper.
Kom nu, spinat giver muskler. Ligesom Skipper Skræk. Har I ham her?
Mener du Popeye?
Vi taler vist ikke om den samme. Kom så, én bid.
Jeg sagde det jo.
Nej nej. Den kan du ikke bruge nu. Den er beskidt. Lad mig.
Én ting var at arbejde på mors dag.
Noget andet var at være min mor utro med en anden mor.
Værsgo.
Lækkert.
- Nå, arbejde? - Nå ja, det.
Alejandro Vera vil have hele hotellet malet om,
så vi skal træffe en meget svær beslutning.
Er de forskellige fra det, vi har nu?
- Og fra hinanden? - De kunne ikke være mere forskellige.
Det er laks, og det er flamingo.
Jeg ved godt, det virker banalt, men ham Vera tvivler på alt, hvad jeg gør.
Han tror ikke, en kvindelig chef har forstand på noget.
Så hvad synes du?
Den der?
Flamingo! Helt enig. Meget bedre end den skrækkelige laks.
Det er også flamingo. Det er jo samme farve.
Jeg tog to flamingoer med.
Åh, Máximo, tak. Sikke en lettelse. Hvem har brug for Chad, når jeg har dig?
Skal vi tage et billede?
- Jeg ved ikke... - Ja, hvorfor ikke?
Hov, vent lige lidt. Sådan.
Okay, klar? Smil, kammerat.
Ryk lidt tættere sammen. Sådan. Sig "glædelig mors dag".
- Synes du, det er sjovt? - Jeg elsker, når du bliver til grin.
Hvis du vil, kan du fortælle videre herinde.
Og smage på den.
Og se, om du synes, der er lime nok i.
- Det vil være mig en ære. - Jeg gider bare ikke noget brok.
Hallo, jeg var ved at vinde.
Vend retning, vend retning, spring over, træk 4. Jeg vandt.
Okay, tilbage til pladebutikken.
Min yndlingssang? Det ved jeg ikke.
Det er svært at vælge. Det er nok "We Got The Beat".
- Ah, hvor er det sjovt. - Nemlig.
Fordi...
- Fordi den er så overspillet? - Ja! Helt enig.
Du bestod testen.
Det er, fordi jeg har en rigtig god lærer.
Hvad sagde du til din mor? For at slippe for mors dag.
Ikke noget. Hun er til et arrangement hos borgmesteren, tror jeg.
Hun ved vist ikke, det er mors dag.
Hvis vi havde en god mor, stod vi jo ikke her.
Og ventede i flere timer. På mors dag.
Sara havde mødt den første siden Roberta, der fik hende til at smile.
Men pludselig smagte hende suppe som en bouillon af løgne.
Undskyld. Jeg skal hjem.
- Jeg hedder Sara. - Aida.
Nu kan du kan lave dig en god sandwich i morgen.
Foto.
Gud, hvor er det sødt!
Er det, ms. Davies? Er det sødt?
- Der står "Jeg elsker dig, mor". - Det er kært.
Nej, det er ej.
Du er ikke min mor. Jeg burde spise frokost med hende.
Det er hende, jeg "te quiero".
Det må du undskylde.
- Nej. Jeg burde ikke sige sådan. - Du har al mulig ret til at være vred.
Normalt har jeg jo Chad, når Vera tvivler på alle mine beslutninger.
- Du traf den rigtige flamingo-beslutning. - Alle ved, at laks er bedre.
Jeg er bare... Jeg savner min Chad.
Jeg havde aldrig set Diane så sårbar.
Jeg fokuserede kun på, hvad frokosten betød for mig,
og slet ikke på, hvad den betød for hende.
Jeg ved ikke, hvor Chad er, men hvis han havde været her,
ville han sige, at du er en fantastisk chef med gode instinkter.
Lad aldrig nogen tvivle på dine beslutninger.
Tak, Máximo.
Jeg kan lige nå desserten. Jeg har aldrig før smagt ild-bananer.
Nej, Máximo. Du skal gå nu.
Tilbage til din rigtige mor.
Løb med dig.
Okay, hvem har bestilt margarita...
Dårlig stil, Eileen.
Hej! Hvor har du været? Det er sindssygt derude.
Vent. Gemmer du dig?
Hvad? Nej. Hvor vover du?
- Jeg ser bare, om vi har håndklæder nok. - Til en oversvømmelse?
Okay, jeg tog en pause. Det er for meget. Selv for mig.
Jeg føler mig så beskidt. Føles det sådan at være dig?
Desværre, ja. At være en lækker steg er både en gave og en forbandelse.
- Jeg må derhen igen. - Nej. Jeg kan ikke lade dig gå alene.
Ingen poolboy bliver efterladt. Kom så.
Bliv siddende. Nej! Vent her.
Jeg kom for sent. Jeg havde valgt arbejdet over mine kære,
og det eneste, jeg fik ud af det, var en ret fin sølvpapirssvane.
Hvis vi laver en boksehal, får jeg Stallone til at åbne den.
Nej? Okay.
Held og lykke. Hun er barskere end Chuck Norris.
Ikke også dig, Lorena. Jeg kan ikke klare flere dårlige idéer.
Så skal du høre den her.
Kom med mig.
Okay, nu må du kigge.
Jeg ved ikke, hvad jeg skal sige.
Hvis nogen fortjener at få deres ting væk fra diarrépillerne, er det dig.
Hvor er det sødt af dig.
Forestil dig lige, min egen butik.
Måske bliver du en berømt modedesigner i hele Acapulco.
- I hele Mexico. - I hele verden.
Du kommer i alle bladene.
Stjernerne vil bære dine kjoler på den røde løber.
Hold da op, hvem har du på?
Jeg er klædt i Julia González.
Ay, Lorena, det er virkelig sødt af dig.
Det er... Det er som en drøm.
Behøver det være kun en drøm?
- Godt spørgsmål. - Ms. Davies, undskyld. Jeg fjerner dem.
Hvorfor? De ser da vidunderlige ud der.
Julia, er det noget, du kan klare?
At sælge kjoler i en gavebod er én ting, men det her...
Det er meget.
Ja, det er meget.
Jeg skal indrette lokalet,
fylde det med en kollektion, ansætte folk og købe materialer, men jeg ved, jeg kan.
Jeg kan godt, ms. Davies. Jeg har bare ikke pengene.
Men det har jeg. Og den bedste måde at bruge dem på er at investere i dig.
Mener du det?
Jeg blev for nylig mindet om, at jeg bør stole på mine instinkter. Så...
Ja, jeg mener det.
Hold da op. Tak. Tak, ms Davies.
Selv tak. Jeg glæder mig til at se dig stråle.
Lige op i Veras arrogante og flotte fjæs.
Du har vist også spist frokost med din mor.
Nej. Jeg valgte Diane frem for min mor. Jeg er verdens dårligste søn.
Máximo, du er for hård ved dig selv.
Det tog mig 30 år at lære at balancere kravene fra Las Colinas og min familie.
Hvordan gjorde du?
Jo...
Jeg ansatte en til at gøre alt det, jeg ikke selv ville.
Undskyld, men så længe vil jeg ikke vente. Jeg må hjem.
Her. Nu har din svane en ven.
Vi klarede det. Endelig er det slut.
Hvor har du alle de penge fra?
Hvor har jeg alle de penge fra?
Jeg sagde det jo. En gave og en forbandelse.
Kunne vi ikke gøre det hver dag? Lade forældrene holde fri uden børn?
Vil du bortføre deres børn? Lidt dunkel plan, synes du ikke?
Hvad? Nej!
Jeg mener lave et sted, hvor børnene kunne være,
mens de voksne går amok.
- Vi ville tjene utrolig mange penge. - Præcis.
Héctor, vi laver las Colinas allerførste
børneaktivitets... zone... område.
Fængende.
Vi får brug for Joyce...
Navnet tog lidt tid,
men Memo og Héctor var i gang med at lave verdens første børneklub på et hotel.
Verdens første børneklub?
Hugo, siger han aldrig noget sandt?
Det er baseret på virkelige begivenheder.
- De skal hakkes finere. - Jeg kan godt hakke hvidløg.
- Kan du? - Ja.
- Har du ikke en hvidløgsbutler? - Jo. Men jeg ser på, når han arbejder.
Min mor følte sig slagen, ensom og,
fordi doña Rosita havde kastet sig over skaldyrstårnet,
meget sulten. Heldigvis...
Glædelig mors dag!
...havde vi det elendigt, så vi prøvede at redde aftenen.
Esteban kom med blomster, Sara lavede mad, og jeg havde den perfekte gave.
JEG ELSKER DIG, MOR!
Hvor er det fint. Tak.
Vi skal spise. Jeg har lavet lasagne.
Det er løgn. Har du lavet aftensmad?
Du har da aldrig lavet mad. Du må have fået det bedre.
Det kommer og går.
Lad os sætte os. Hvor spændende. Det ser lækkert ud, skat.
- Skal vi skåle? - Ja.
Man kalder det "mors dag", men det er faktisk vores dag.
Så vi husker, hvor heldige vi er, at vi har dig.
Jeg er også heldig. Jeg elsker jer højt.
- Skål. - Tusind tak.
For gaver og alting.
Jeg vidste ikke, du kunne lave mad.
Jeg kan lave lidt mojarra frita.
- Ja! - Ja tak.
- Det er svært at lave mad. - Lasagne giver mig luft i maven.
Hvorfor siger jeg det?
Kom og hjælp mig, så I også lære at lave det.
Den mors dag blev jeg mindet om, at det allervigtigste var
at være der for dem, der betød noget.
Memo og Héctor var der for hinanden
og udtænkte en nyskabelse, som aldrig før var set i hotelbranchen.
Det googler jeg lige.
Julia havde en ven, som gav hende et tiltrængt skub.
Og Diane lærte, at hun kunne være der for sig selv.
Men hun ville gerne have selskab.
Tak for dine søde ord ved frokosten i går, Máximo.
Helt i orden. Altid til tjeneste.
- Uanset hvad du har... - Hvor kommer den musik fra?
Chad?
Mor.
"Jeg er tilbage" på sydamerikansk.
Jeg har sådan savnet dig.
Er vi helt sikre på skægget?
Pyt med det. Vi har så mange ting at snakke om.
Hvor længe var jeg væk?
Jeg ville gerne fortælle jer, hvad jeg selv lærte den dag, men...
...helt ærligt, Paloma,
jeg forsøger stadig at lære at være mere til stede for dem, jeg elsker.
Okay.
Bare "okay"?
Jeg har lige fortalt dig en smuk historie,
oven i købet om den ret, du lige har lavet.
Undskyld, men det er altså en virkelig svær opgave.
Hør her, nu skal jeg formulere det helt tydeligt og oprigtigt.
Jeg behøver ikke dine historier.
Eller din hjælp til at lave mojarra frita.
Jeg behøver faktisk slet ingenting.
Ikke fra dig.
Det ved jeg godt, Paloma.
Men jeg behøver dig.
Hør her. Kom.
Jeg ved godt, jeg ikke er perfekt. Slet ikke. Men...
Den her rejse med Hugo...
Jeg prøver at blive bedre.
Jeg ved godt, jeg er gået glip af meget.
Jeg vil ikke gå glip af mere.
Jeg forstår, men forvent ikke, at alt ændrer sig efter ét måltid.
Nu har du jo ikke smagt endnu.
Kom her. Smag.
Og?
- Det smager dejligt. - Ja, ikke?
Lækkert. Og jeg ville gerne hade det.
Jeg kan vel godt prøve at inkludere dig lidt mere.
- Vi har mange ting at snakke om. - Ja, rigtig mange.
Jeg fangede ham her udenfor. Han ville begå indbrud.
Skal jeg ringe til politiet eller klare det selv?
Hvad? Nej, slip ham. Han begik ikke indbrud. Han bor her.
- Han er altså din... - Mand.
Er du blevet gift?
Så ved du det.
Goddag, Máximo.
Tekster af: Lisa Kristensen Villeneuve